open-index/open-wikipedia-markdown huggingface dataset:
Црква „Света Богородица“ - Туминец

**Црква „Света Богородица“** () — православна пештерна црква крај селото Туминец во Албанија. Кај мештаните е позната под името „Св. Марина кај Глобоко“, бидејќи се наоѓа само на стотина метри источно од манастирскиот комплекс посветен на оваа великомаченица што била целосно обновена во 1888 година.

## Местоположба
Оваа пештерна црква се наоѓа на педесетина минути источно од селото Туминец, во пазувите на карпестиот предел Орлов Рид, на десетина метри од македонската граница. Издигната е на височина од десетина метри, а монашкото живеалиште е издигнато на околу триесетина метри над водите на Преспанското Езеро.

## Опис
Една од најубавите и највпечатливи претстави на Света Богородица со малиот Христос од типот Умиление во полукружна ниша пред главниот влез. Нишата е полукружна, украсена со растенија и глави на два лава. Внатрешноста изобилува со насликани композиции на Големите празници и светителски ликови. Од сочуваните натписи се дознава дека зограф на ова сликарство бил сликарот Алексиј, ученик на Јован Зограф, во времето на игуменувањето на јеромонахот Пајсиј кој воедно бил и ктитор. Според Теофан Попа овие слики биле создадени кон крајот на 13 и почетокот на 14 век.

## Наводи

Категорија:Пештерни цркви во Албанија
Категорија:Цркви во Горичката митрополија
Категорија:Споменици на културата во Албанија
Категорија:Пустец (општина)
Црква „Благовештение“ - Глобочани

**Црква „Благовештение“** () — православна пештерна црква крај селото Глобочани во Албанија.

## Местоположба
Оваа пештерна црква се наоѓа во месноста Црна Пешта (Црна Карпа), на околу педесетина минути со кајче од селото Глобочани. Издигната е на височина од околу дваесет и пет метри, на стрмна и висока карпа над водите на Преспанското Езеро.

## Живопис
Од целокупниот живопис останала само композицијата Благовештение која е насликана над самиот влез во една полукружна лунета.  Процена е дека овој живопис бил создаден кон крајот на 14 век.

## Наводи

Категорија:Пештерни цркви во Албанија
Категорија:Цркви во Горичката митрополија
Категорија:Споменици на културата во Албанија
Категорија:Пустец (општина)
Црква „Свети Никола“ - Пустец

**Црква „Свети Никола“** () – православна пештерна црква крај селото Пустец во Албанија.

## Местоположба
мини|лево|Свети Никола
Оваа мала пештерна црква се наоѓа во месноста Накол, на околу 3,5 километри од селото Пустец, во подножејето на карпест предел.

## Живопис
Од целокупниот живопис останале само фрагменти. Ликот на патронот „Чудотворецот Никола“ бил пресликан во 19 век.

## Наводи

Никола
Никола
Категорија:Пустец (општина)
Драган Крушкаровски

**Драган Крушкаровски**, македонски поет

Драган Крушкаровски е роден во 1956 година во Илинден, Скопје. 

По дипломирањето на отсекот за книжевност на Филолошкиот факултет во Скопје, работел како лектор и новинар во весникот „Железничар“. Првата негова стихотворба носи наслов „Двери“ е издадена во 1992 година, а втората „Палимпсест“ е издадена во 1999 година. Во 1999 година, многу млад, на 43 годишна возраст умира како последица од сообраќајна несреќа. 

Насловот на првата негова стихотворба „Двери“, е општо име и се препознава како архаизам во нашиот јазик, кој и денес се употребува за врати, односно капии на старите зданија. Вториот наслов „Палимпсест“ е книжевноисториски феномен што се сретнувал во средновековната книжевност при преписите на светите евангелија од страна на црковните луѓе во периодот на ширење на христијанското учење. Во негова чест, во 2001 година Општина Илинден ја одржа првата Културна манифестација под наслов „Илинден 2001“, литературна средба на ниво на општината и градот. Оваа манифестација стана традиционална и меѓународна, со учество на многу значајни и истакнати учесници од земјата и странство. Оваа манифестација и денес се одржува под името „Литературни средби Илинден“.
Долна Стражава

**Долна Стражава** () — населено место во градот Прокупље Топлички Управен Округ, Србија. Според пописот од 2022 година имало 721 жител. 

## Поврзано
* Прокупље
* Топлички Управен Округ
* Јужна Србија

## Наводи

Категорија:Населени места во Прокупље
Категорија:Населени места во Јужна Србија
Црква „Света Петка“ - Пустец

**Црква „Света Петка“** () — православна пештерна црква крај селото Пустец во Албанија. Црквата ѝ е посветена на великомаченицата Света Петка чиј култ во диоцезата на Охридската архиепископија бил многу почитуван.

## Местоположба
Оваа мала пештерна црква се наоѓа на околу 2 километри североисточно од селото Пустец.

## Живопис
Заради премачкување на ѕидовите со вар од поново време не може да се одредат постари живописи.

## Наводи

Категорија:Пештерни цркви во Албанија
Категорија:Цркви во Горичката митрополија
Категорија:Пустец (општина)
Тромболиза

**Тромболиза**  е медицинска процедура/третман кој се користи за разградување на крвни тромби во крвните садови со помош на специјални лекови. Ова е итна животоспасувачка терапија и спречува трајни оштетувања во акутни состојби кога тромб го блокира протокот на крвта кон важен орган.

Најчесто користените лекови се алтеплаза, која е златен стандард и се дава како интравенска инфузија со мал болус и потоа продолжена инфузија, и тенектеплаза, која е нова генерација лек што се дава како еднократен брз болус во вена и затоа е сѐ попопуларна, особено кај мозочни удари и срцеви напади. Ретеплаза се користи поретко и се дава во два болуса, додека постарите лекови како стрептокиназа и урокиназа се ретко користат денес поради поголем ризик од алергии или помала селективност.

Категорија:Медицински постапки
Владимир Илиевски

**Владимир Илиевски** (р.  во ) — македонски прозаист, поет и книжевен теоретичар. Автор е на поетски книги, збирка раскази, романи и книжевно-научни студии. Дел од неговото творештво е преведено на повеќе европски јазици.

## Образование
Илиевски дипломирал на Филолошки факултет „Блаже Конески“ во Скопје, на групата Општа и компаративна книжевност, каде што и магистрирал. Тој докторирал на Филозофски факултет – Загреб на студиите „Модерна и современа хрватска историја во светски и европски контекст“.

## Творештво
Владимир Илиевски се појавил на македонската книжевна сцена во 1990-тите години како поет. Неговото поетско творештво се одликува со изразена интертекстуалност, урбана чувствителност и аналитички пристап кон личното и општественото искуство.

Како прозаист, тој е автор на збирки раскази и романи во кои се истражуваат современиот субјективитет, меморијата и културните трансформации. Романот „*Суво мастило*“ (2020; второ издание 2024) влегол во најтесниот избор за наградата „Роман на годината“ за 2020 година. Во 2023 година, за истиот роман, тој ја добил наградата „Книжевен круг за проза“, доделена од Битолскиот книжевен круг.

Како книжевен теоретичар, Илиевски е автор на студијата *Цитатноста во лириката* (2007), посветена на интертекстуалните стратегии во современата поезија.

## Дела

### Поезија
* *Гледач на линија* (1997)
* *Избор и случајности* (2000)
* *Мојата лична амортизација* (2002)
* *Нема исти утра* (2008)
* *Ноќна еротска програма* (2011)
* *Лични податоци* (2014)
* *Брзината не убива* (2016)

### Проза
* *Пената на црниот бран* – раскази (2018)
* *Суво мастило* – роман (2020; второ издание 2024)
* *Небјавен фељтон* – роман (2025)

### Книжевна теорија
* *Цитатноста во лириката* (2007)

## Награди и признанија
* Финалист за наградата „Роман на годината“ (2020)
* Награда „Книжевен круг за проза“ – Битолски книжевен круг (2023)

## Преводи
Дел од поезијата и прозата на Владимир Илиевски била преведена на хрватски, бугарски, српски, руски, украински, полски, литвански, италијански и англиски јазик. Неговите поетски и прозни текстови биле наградувани на повеќе анонимни книжевни конкурси во Македонија и во странство.

## Надворешни врски
* „Ако се менува мислењето и светот ќе се смени“ — интервју со Владимир Илиевски, ''Нова Македонија''
* „Книжевноста може да продре многу подлабоко во она што го нарекуваме човечко и интимно“ — интервју со Владимир Илиевски, ''Нова Македонија''
* „Разговор со писателот Владимир Илиевски: Историјата како моќна подлога за книжевно дело“ — интервју, ''Слободен печат''

Категорија:Родени во 1970 година
Категорија:Луѓе од Скопје
Категорија:Македонски романописци
Категорија:Македонски раскажувачи
Категорија:Македонски прозаисти
Категорија:Македонски поети
Категорија:Македонски книжевни теоретичари
Категорија:Апсолвенти на Филолошкиот факултет „Блаже Конески“ - Скопје
Категорија:Доктори на Загрепскиот универзитет
Дневник на друга зима

**„Дневник на друга зима“** (српски: *Дневник друге зиме*) — роман на српскиот писател Срѓан Ваљаревиќ од 2005 година. Во 2015 година, романот бил објавен на македонски јазик од издавачката куќа Македоника литера.

## Содржина
Романот нема класично дејствие, туку е напишан во форма на дневник во кој раскажувачот го опишува процесот на закрепнувањето од болеста. Имено, како последица на алкохолизмот, раскажувачот заболел од невропатија поради што, по болничкото лекување, летото го поминал на рехабилитација во еден стационар. По напуштањето на стационарот, тој е принуден редовно да се движи со цел да го поттикне заздравувањето на периферниот нервен систем. Така, тој секојдневно шета низ Белград, а во текот на зимата води дневник во кој ги бележи секојдневниет активности и случки, како и сеќавањата од престојот во болницата и во стационарот. Инаку, тој е писател кој има ограничен круг пријатели, а времето го минува претежно читајќи книги.

## Осврт кон делото
За романот, Ваљаревиќ ја добил наградата „Биљана Јовановиќ“. Во освртот кон делото, Теофил Панчиќ ја истакнува раскажувачката техника на авторот како уличен шетач-раскажувач кој брилијантно ги воочува и препознава секојдневните случки, глетки и настани, како своите така и на другите луѓе, и без трошка накитеност и претенциозност нив ги преточува во малечки лирски медалјони. И во приказот на *Actes Sud* се истакнува нарацијата која не е оптоварена од товарот на стилските и реторички фигури со која авторот ја исцртува топографијата на својата душа и истовремено гради впечатлива слика на своето време.

## Наводи

Категорија:Дела на Срѓан Ваљаревиќ
Категорија:Српски романи
Категорија:Книги од 2005 година
Категорија:Романи кои се одвиваат во Србија
Категорија:Изданија на Македоника литера
Fallout (серијал)

***Fallout*** (македонски: *Радиоактивни отпадоци,* изговор: *Фолаут*) — серијал постапокалиптични компјутерски игри со улоги, објавени од компаниите Interplay Entertainment, Black Isle Studios, Micro Forté, Bethesda Softworks и Obsidian Entertainment. Дејството се одвива по јадрена војна на територијата на САД, која е претворена во радиоактивна пустина и зафатена од анархија.

Иако настаните се сместени во далечната иднина, децении по јадрениот судир, *Fallout* се одликува со особен ретрофутуристички стил, вдахнат од масовната култура на 40-тите и 50-тите години на XX век. Игрите од главниот серијал, поседувајќи голем отворен свет, овозможуваат слободно истражување на различни места и решавање на задачите на повеќе начини.

## Игри

### Главен серијал

### Споредни изданија и ограноци

### Откажани игри

### Дополненија

## Екранизација
На 10 април 2024 г., серијата *[[Фолаут (ТВ-серија)|Фолаут]]*, заснована на истоимениот серијал игри, премиерно се прикажала на преносната платформа Prime Video. Критичарите во целост ја пофалиле серијата.

## Наводи

## Надворешни врски

* 

Категорија:Серијали на видеоигри
Категорија:Постапокалиптични видеоигри
__СОСОДРЖИНА__
__ИНДЕКС__
Калина Јовановска

**Калина Јовановска** ( во  —  во ) — учесник во НОВ на Македонија.

## Животопис
Во НОД учествувала од 1942 година како член на СКОЈ. Во април 1943 година била избрана за член на КПМ. Во селото, раководела со скоевската и младинската организација. Заедно со мајка и пружале засолниште на борците од НОВ. Кај нив престојувале членови на Првиот областен комитет на КПМ и курири, едновремено служејќи за врска со партиските организации со соседните села. Загинала храбро во палежот на селото од Балистите, по судирот на Третиот тетовски партизански одред со балистите, на 19 септември 1944 година. Нејзиното тело тој ден било изгорено во пламенот на запалениот дом. 

## Поврзано
* Масакр во Беличица
* Алтана Јовановска

## Наводи

Категорија:Учесници во НОБ
Категорија:Жени во НОБ
Кира Јовановска

**Кира Јовановска** ( во  — ) — учесник во НОВ на Македонија.

## Животопис
Учествувала во НОД во селото од март 1944 година. Во нејзиниот дом била направена специјална скривница за престој на илегалци, и се грижела за нивната безбедност и исхрана. Била активна и во организацијата на АФЖ во селото.

## Поврзано

* Мила Јовановска

## Наводи

Категорија:Учесници во НОБ
Категорија:Жени во НОБ
Милка Јованоска

**Милка Крстеска Јованоска** ( во  —) — учесник во НОВ на Македонија.

## Животопис
Работела како тутунова работничка во прилепскиот монопол. Во напредното работничко движење била вклучена од 1937 година. Во мај истата rоднна била опфатена во воспитна група. Станала член на СКОЈ од 1937 година. Од 1940 година станала член на КПЈ а кон крајот на истата година член на скоевскиот актив. Чувала илегалци, пренесувала илегален материјал и друго. Во
нејзината куќа се одржувале состаноци на нејзината и други групи. Собирала и пренесувала на одредено место во градот храна, облека и лекови за потребите на партизанските одреди. Во идната година ја активирала и мајка ѝ во подrотвување храна и плетење топла облека за НОВ. 

## Наводи

Категорија:Учесници во НОБ
Категорија:Жени во НОБ
Љуба Јовановска

**Љуба Јовановска** ( во  — ) — учесник во НОВ на Македонија.

## Животопис
Од март 1942 година била кандидат на КПЈ и активно работела со младинките прибирајќи народна помош. Растурала пропаганден материјал. Од април 1943 година станала член на КПЈ и раководела младински и скоевски гpyпи, како секретар на партиската келија
во Струга. Од зимата 1943 година била назначена за секретар на Месниот Комитет на КПМ - Струга. Пронаоѓала илегални станови за состаноци и илегалци, собирала народна помош и преку курири ја испраќала во партизанските бази во Дебарца. Учествувала во работата на партиската техника. Ја имала и јавката и поштата со базата на Караорман. 

Била осомничена од полицијата поради што честопати се вршеле претреси и сослушувања. Во октомври 1944 година оди во Малесија на слободна територија, каде била избрана за член на Околискиот комитет на КПМ за Струшко, со задача да орrанизира одбори на АФЖ по селата. Била избрана
за секретар на Околискиот одбор на АФЖ и за член на Обласниот одбор на АФЖ во есента 1944 година. Носител е на орден заслуги за народ III ред и орден братство-единство II ред. 

## Наводи

Категорија:Учесници во НОБ
Категорија:Жени во НОБ
Маса Јовановска

**Маса Јовановска** ( во  — ) — учесник во НОВ на Македонија.

## Животопис
Учествувала во НОД во селото од есента 1943 година. Давала и собирала народна помoш за Партизанскиот одред „Христијан Тодоровски-Карпош“. Од април 1944 година лекувала болни и ранети борци во командното место во Бајловце, кумановско. 

## Наводи

Категорија:Учесници во НОБ
Категорија:Жени во НОБ
Мила Јовановска

**Мила Јовановска** ( во  — ) — учесник во НОВ на Македонија.

## Животопис
Учествувала во НОД од март 1944 година. Покрај извршувањето на определени курирски задачн и собирањето на народна помош, во
повеќе наврати чувала илегалци. По капитулацијата на фашистичка Бугарија продолжила активно да работи во скоевската организација. 

## Поврзано

* Кира Јовановска

## Наводи

Категорија:Учесници во НОБ
Категорија:Жени во НОБ
Лена Јовановска

**Лена Јовановска** ( во  — ) — учесник во НОВ на Македонија.

## Животопис
Во почетокот на 1943 година била член на младинска воспитна група. Во нејзиниот дом се одржувале состаноци на младински групи, партиски ќелии и Месниот Комитет на КПМ - Гостивар. Престојувале и илегалци, а таа се грижела за нивната исхрана и безбедност. 

## Наводи

Категорија:Учесници во НОБ
Категорија:Жени во НОБ
Илинка Јовановска

**Илинка Митева Јовановска** ( во  — ) — учесник во НОВ на Македонија.

## Животопис
Летото 1942 година станала член на младинска воспитна група, а кон крајот на истата година и член на СКОЈ. Била активна во заднината на селото до неговото палење, а потоа се преселила да живее во Гостивар каде активно работела вo заднината на НОД. 

## Наводи

Категорија:Учесници во НОБ
Категорија:Жени во НОБ
Зица Петровска

**Зица Петровска** ( во  — ) — учесник во НОВ на Македонија.

## Животопис
Учествувала во НОД од почетокот на 1944 година во селото. Собирала народна помош и во повеќе наврати чувала илегалци. Била
активна и во организацијата на АФЖ. 

## Наводи

Категорија:Учесници во НОБ
Категорија:Жени во НОБ
Долно Кординце

**Долно Кординце** () — населено место во градот Прокупље Топлички Управен Округ, Србија. Според пописот од 2022 година имало 144 жители. 

## Поврзано
* Прокупље
* Топлички Управен Округ
* Јужна Србија

## Наводи

Категорија:Населени места во Прокупље
Категорија:Населени места во Јужна Србија
Баракуда остроперка

**Баракуда остроперка** (*Sphyraena acutipinnis*) — вид баракуда што се движи во јато и живее во лагуни, заливи и крај морски гребени. Таа е ноќно животно. Расте до 80 сантиметри вкупна должина, иако е обично малку помала. Видот се наоѓа низ Индотихоокеанија од Источна Африка до Хавајските, Маркиските и Туамоту островите, на север до Јужна Јапонија.

## Наводи

## Надворешни врски
* Sharpfin Barracuda @ Fishes of Australia

Категорија:Риби во Индискиот Океан
Категорија:Риби во Тихиот Океан
Категорија:Риби опишани во 1876 година
Категорија:Баракуди
Категорија:Таксони именувани по Франсис Деј
Гвинејска баракуда

**Гвинејска баракуда** (*Sphyraena afra*) — вид баракуда што се наоѓа покрај западниот брег на Африка од Сенегал до Намибија. Не се особено чести низ нивниот опсег. Тие се месојадни, се хранат со риби и ракчиња. Се наоѓаат на континенталниот праг и се знае дека се јавуваат од лагуни и естуари до длабочина од 75 метри.

## Меѓусебни влијанија со луѓето
Иако е честа риба за храна, гвинејската баракуда не е цел на ниедна голема рибарска индустрија. Тие обично се ловат со употреба на нискотехнолошка опрема за риболов, како што се јадици или мрежи.Нигериските риболовци ловат поголем дел од овие риби секоја година. Еден труд од 2018 година покажал дека бројот на фатени риби во Нигерија секоја година ги надминува одржливите нивоа и дека рибата е прекумерно ловена, што доведува до намалување на популацијата.

## Наводи

Категорија:Незагрозени видови според МСЗП
Категорија:Баракуди
Категорија:Риби во Атлантскиот Океан
Категорија:Риби на Африка
Категорија:Риби опишани во 1844 година
Арапска баракуда

**Арапска баракуда** (*Sphyraena arabiansis*) — вид баракуда што се наоѓа во источниот дел на Арапското Море. Некогаш се сметало дека таа е дел од популација на големата баракуда, но сега се сметаат за посебни поради морфолошките и генетските разлики. 

## Распространетост
Биле откриени покрај брегот на Керала во Југозападна Индија и околу островите Лакшадип. Познато е дека се јавуваат и во други делови од Арапското Море, како што е крајбрежјето на Пакистан.

## Разлика
Арапските баракуди се тесно поврзани со големата баракуда, но се одликуваат со многу мали циклоидни крлушки по должината на телото, недостаток на црни точки, заоблена горна вилица што завршува пред и под предниот раб на окото и нивните странични линии се криви пред почетокот на грбната перка. Овие морфолошки разлики, заедно со неколку други и генетски разлики, ги разликуваат двата вида.

## Наводи

Категорија:Баракуди
Категорија:Риби опишани во 2015 година
Хелерова баракуда

***Хелерова баракуда*** (**Sphyraena helleri**) — вид на баракуда (Sphyraenidae).

Видот бил именуван во чест на зоологот Едмунд Хелер.
## Опис
*Sphyraena helleri* може да достигне должина од 40-80 cm. Нивните тенки тела се сребрени со хоризонтална сина лента и две жолтеникави ленти на страните. Овие риби имаат шест грбни боцки и два анални боцки, а каудалната перка е темна. Тие обично се гледаат преку ден во големи јата, а ноќе ловат. За разлика од некои други гребенски риби кои имаат трихроматски вид т.е. можат да ги видат боите црвена, зелена и сина за да формираат многу различни бои, S. helleri имаат дихроматски вид, што значи дека имаат два вида рецептори за боја во очите. Оваа промена веројатно влијае на тоа како ја гледаат околината и комуницираат преку обоеноста на телото.

## Распространетост и живеалиште
Овој вид баракуда е присутен во Индискиот Океан (Источна Африка и Маскаренските Острови) и во Тихиот Океан (северно до јужна Јапонија, јужно до Коралното Море и источно до Француска Полинезија; Хавајските Острови). Овие риби живеат во корални гребени и заливи.

## Наводи

Категорија:Баракуди
Тихоокеанска баракуда

**Тихоокеанската баракуда** (науч: **''Sphyraena argentea**),* исто така позната како *'калифорниска баракуда** или **сребрена баракуда*' ― предаторски вид [[Зракоперки|морска]] [[баракуда]] од семејството [[Баракуда|*Sphyraenidae'']]. Се среќава во североисточниот дел на Тихиот Океан, од Кабо Сан Лукас, Јужна Долна Калифорнија до Вашингтон. Сепак, не се вообичаени северно од Поинт Концепшн во округот Санта Барбара, Калифорнија, обично се среќаваат во потопли води. Може да достигнат должина од околу 1.2 метри и тежина од околу 6.8 килограми. Овој вид баракуда е многу популарна риба за спортски риболов во Јужна Калифорнија.

## Физички опис
Тихоокеанската баракуда има многу тенко издолжено, цилиндрично тело и  долга, зашилена муцка. Таа се разликува од другите баракуди поради нејзините сребрени, сјајни задни страни, малите крлушки и недостатокот на ленти или точки на телото. Како и другите баракуди, сепак, тие се познати по нивните застрашувачки усти полни со остри заби; тихоокеанската баракуда е предаторска риба со агресивни карактеристики на лов. Испакнатата долна вилица на баракудата помага во нејзините месојадни навики на исхрана, помагајќи во фаќањето лизгави риби. Просечната тежина на тихоокеанската баракуда е околу 1–3 кг; нивната вкупна должина е околу 1-1,1 м, ретко надминувајќи 1,2 м. Тихоокеанските баракуди имаат јасно раздвоена опашка перка и широко одвоени грбни перки.

## Ареал
Тихоокеанската баракуда се среќава во североисточниот Тихи Океан, обично покрај Западното Крајбрежје на САД. Иако обично се смета за пелагичен вид и може да се најде дури на север до јужна Алјаска, најчесто се среќава по должината на брегот на Калифорнија, протегајќи се до јужниот крај на Јужна Долна Калифорнија, островот Гвадалупе и во близина на устието на Калифорнискиот Залив. Во текот на зимата, тихоокеанската баракуда мигрира во групи јужно од американскиот западен брег до Јужна Долна Калифорнија, но генерално не подалеку на југ, иако е забележана дури до тихоокеанскиот брег на Панама. Природното живеалиште на тихоокеанската баракуда е во крајбрежните морски води, обично гравитирајќи поблиску до брегот или крајбрежните области во зрелоста; сепак, кога е млада, тихоокеанската баракуда понекогаш се наоѓа малку подалеку во внатрешноста во заливи или лагуни и во соленкасти, плитки води. Баракуди што пливаат подлабоко се документирани на длабочина од околу 37 метри. Познато е дека баракудите формираат групи со кои се движат заедно низ океанот.

## Наводи

Категорија:Баракуди
Граорков синец

**Граорков синец ''(лат: Kretania sephirus)***, претходно позната како *Plebejus sephirus*, е [[Вид (биологија)|вид]] [[Пеперуги|пеперуга]] што припаѓа на семејството Lycaenidae. Се среќава во Источна Европа, Кавказ и Мала Азија. Видот, кој претходно припаѓал на родот *Plebejus*, бил преместен во родот *Kretania* по молекуларно филогенетската студија од 2013 година на подплемето [[Polyommatina]]. Многу популации се загрозени и се законски заштитени во некои земји, како што е Унгарија.

== Опис ==
Од *„Големите пеперутки од палеарктичкиот фаунски регион“* на Адалберт Зајц : L. sephyrus Friv. (78 ч). Многу сличен на [*L. pylaon*], но речиси двојно поголем, долната страна е матна сива, црвените анални дамки не се толку светло златно-црвени, туку се поматни црвени како црвено олово. Од Балканскиот Полуостров, Мала Азија и Ерменија.

Ларвите првенствено се хранат со *Astragalus*; ларвите од унгарската популација *kovacsi* се познати по тоа што се хранат главно со *Astragalus exscapus''  Мирмекофилните ларви се грижат за мравките, кои ги собираат ексудатите што ги произведуваат ларвите. Мравките натрупуваат почва и остатоци во основата на растенијата во кои ларвите доаѓаат за да се размножуваат. 

## Наводи

## Надворешни врски

Категорија:Пеперуги
Sphyraena waitii

***Sphyraena waitii*** — вид на зракоперкаста риба од семејството Sphyraenidae (баракуди). Домородна е во Индотихоокеанија, каде што живее покрај бреговите долж источна Австралија од јужен Квинсленд до источна Викторија на длабочина од 5 до 45 метри во пелагично - неритски средини. Единките можат да пораснат до 31 сантиметар во должина.

## Наводи

Категорија:Баракуди
Северна баракуда

**Северна баракуда** или **северен сенет** (*Sphyraena borealis*) — океански вид риба од семејството баракуди, Sphyraenidae. Опишана е од американскиот зоолог Џејмс Елсворт Де Кеј во 1842 година. Описот на Де Кеј бил дел од неколку томови што ги објавил во врска со фауната на Њујорк од 1842 до 1849 година. Северната баракуда е позната и како **северен сенет**. Ретко се користи како храна од страна на луѓето.

## Опис
Како и другите членови на семејството Sphyraenidae, северната баракуда има издолжено тело, глава слична на штуката и големи вилици. Долната вилица малку стрчи од горната вилица, а обете содржат заби слични на песјаци. Северната баракуда има две грбни перки, кои се широко одвоени на грбот. Предната грбна перка обично има боцки, додека задната има само зраци. Таа има 24 прешлени. Таа исто така има пет или шест боцки на грбните перки и 9 зраци. Нејзините анални перки имаат само две боцки и 7-9 зраци. Северната баракуда може да порасне до 46 см во должина, но главно се сметаат за најмали од баракудите - при што многу возрасни единки растат до помалку од 30 сантиметри во должина, а најголемата забележана тежина е само 0,93 кг.

Северните баракуди се маслинесто обоени, дорзално и сребренобели вентрално. Тие исто така имаат неколку темни дамки по должината на нивните странични линии.

## Распространетост и живеалиште
[десно|мини|155x155пкс|[Гребен|Гребените служат како живеалишта на северната баракуда покрај Јужна Флорида.]]
Северната баракуда може да се најде само во западниот дел на Атлантски Океан. Иако вообичаено се јавува во суптропски клими од 43°N до 18°N географска ширина, може да се најде од Канада  и Масачусетс до Јужна Флорида, Мексиканскиот Залив,  каде што главно се поврзани со гребени, и источниот брег на Панама.

## Наводи

## Надворешни врски
* во Zipcodezoo
* на GMA.org

Категорија:Незагрозени видови според МСЗП
Категорија:Баракуди
Категорија:Риби опишани во 1842 година
Црква „Св. Илија“ - Ново Коњарево

**Свети Илија** — главна селска црква во струмичкото село Ново Коњарево, Македонија.

## Местоположба

Црквата се наоѓа во јужниот дел на селото, а околу црквата се наоѓаат и селските гробишта.

## Историја

Црквата била осветена во 1973 година. Нема прецизни податоци дали е на место на поранешна црква, но постојат индиции за возобновување со проширување на габаритот.

## Архитектура

Претставува еднокорабна градба, која е во добра состојба.

## Галерија


Податотека:Гробишта во Ново Коњарево.jpg|Селските гробишта
Податотека:Црква „Св. Илија“ - Ново Коњарево 10.jpg|Споредниот влез
Податотека:Црква „Св. Илија“ - Ново Коњарево 11.jpg|Припратата (запад)
Податотека:Црква „Св. Илија“ - Ново Коњарево 12.jpg|Главниот влез
Податотека:Црква „Св. Илија“ - Ново Коњарево 13.jpg|Слика над главниот влез
Податотека:Црква „Св. Илија“ - Ново Коњарево 14.jpg|Помошен објект
Податотека:Црква „Св. Илија“ - Ново Коњарево 15.jpg|Помошен објект
Податотека:Црква „Св. Илија“ - Ново Коњарево 16.jpg|Поглед на црквата
Податотека:Црква „Св. Илија“ - Ново Коњарево 2.jpg|Поглед на црквата
Податотека:Црква „Св. Илија“ - Ново Коњарево 3.jpg|Источната страна
Податотека:Црква „Св. Илија“ - Ново Коњарево 4.jpg|Апсидата
Податотека:Црква „Св. Илија“ - Ново Коњарево 6.jpg|Влезната порта
Податотека:Црква „Св. Илија“ - Ново Коњарево 7.jpg|Чешма во дворот
Податотека:Црква „Св. Илија“ - Ново Коњарево 8.jpg|Камбанаријата
Податотека:Црква „Св. Илија“ - Ново Коњарево 9.jpg|Припратата (југ)


## Поврзано
* Струмичко архијерејско намесништво
* Ново Коњарево

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Свети Илија во Македонија
Градски статус

**Градски статус** или **статус на град** ― симболична и правна ознака дадена од монарх, национална или поднационална влада. Една општина може да добие градски статус затоа што веќе ги има квалитетите на еден град или затоа што има некоја посебна намена. Ваков пример е административната единица Град Скопје.

Историски гледано, градскиот статус бил привилегија доделена со кралски писма за патент. Суверените можеле да основаат градови со декрет, на пр. Хелсинки, без оглед на тоа што претходно имало на местоположбата. Исто така, со воспоставувањето на сојузните влади, новиот главен град можел да биде основа од нула, на пр. Бразилија, без да премине преку органски раст од село во гратче/град.
[мини|Грб на [Вестминстер (град)|Град Вестминстер, дел од Лондон кој има свој градски статус.]]
Историски гледано, британскиот градски статус често им бил доделуван на населби со епархиска соборна црква; во поново време, градовите побсаруваат за добивање градски статус со одобрение за време на национални прослави. Слично на тоа, градскиот стату во Италија е доделуван со декрет на претседателот (а пред 1946 година од страна на кралот на Италија) како признание за историски, културни или демографски вредности. Во Соединетите Држави, поимот град може да биде користен за многу помали населби.

Властите на Кина во периодот 1982–1997 година ги надградиле многу окрузи во градови со декрет, со што го зголемиле бројот на нивните градови од 250 на повеќе од 650 во овој период. Речиси 15% од окрузите во Кина станале градови. Новите „градови“ може да вклучуваат големи рурални области, како и урбани области. Надградбата била сметана за пожелна од страна на локалните самоуправи бидејќи новиот статус обезбедувал дополнителни овластувања за оданочување и администрација, право на проширување на големината на владата и зголемување на процентот на земјиште кое може да биде претворен од земјоделство во згради.

## Поврзано

* Градски статус во Белгија
* Градски статус во Индонезија
* Градски статус во Ирска
* Градски статус во Италија
* Градски статус во Шведска
* Градски статус во Украина
* Градски статус во Обединетото Кралство
* Градски права во Ниските Земји
* Град пропишан со закон (Чешка Република)
* Градски статус (Словачка)
* Град со посебен статус (Украина)
* Сојузни градови во Русија; Град од сојузно значење
* Класификација на индиските градови
* Градови и нови паланки во Хонгконг
* Градови во Јапонија
* Градови во Филипини
* Список на градови во Алберта
* Список на градови во Австралија
* Список на израелски населби со градски статус на Западниот Брег
* Список на градови во Малта
* Список на градови во Хрватска
* Список на градови во Малезија
* Список на градови во Виетнам
* Список на градови во НР Кина
* Список на градови во Република Кина
* Список на градови во Романија
* Список на градови во Молдавија
* Список на градови во Јужна Кореја
* Список на градови во Норвешка
* Список на градови во Киргистан

## Наводи


Категорија:Населени места по тип
Категорија:Градови
28 години подоцна: Храмот на коските

***28 години подоцна: Храмот на коските*** () — постапокалиптичен филм на ужасите од 2026 г., во режија на Нија Дакоста, а по сценарио на Алекс Гарланд. Филмот е снимен веднаш по неговиот претходник, *[[28 години подоцна]]* (2025), и претставува четврто продолжение во филмскиот серијал *28 дена подоцна*. Главните улоги ги толкуваат Ралф Фајнс, Џек О’Конел, Алфи Вилијамс, Ерин Келиман и Чи Луис-Пари.

Филмот бил објавен од страна на Sony Pictures Releasing под етикетата на Columbia Pictures во Обединетото Кралство на 13 јануари 2026 г., како дел од двојна проекција заедно со неговиот претходник, додека самостојно започнал да се прикажува следниот ден, на 14 јануари. Во Соединетите Американски Држави филмот бил објавен на 16 јануари 2026 г. и добил главно потврдни одзиви од кинокритичарите. Филмот заработил 47 милиони долари ширум светот, со што станал вториот филм со најголема заработка во 2026 г.

Премиерата на филмот во Македонија била на 15 јануари 2026 г.

## Содржина
Дејството на филмот се одвива по настаните од првиот филм. Спајк е примен во бандата на акробатски убијци на сер Џими Кристал во постапокалиптична Англија, зафатена од вирусот на гневот. Во меѓувреме, д-р Ијан Келсон доаѓа до смртоносно откритие, чии последици можат да го променат светот.

## Улоги

|-
| Рејф Фајнс || д-р Ијан Келсон
|-
| Џек О’Конел || сер Џими Кристал
|-
| Алфи Вилијамс || Спајк
|-
| Ерин Келиман || Џими Инк / Кели
|-
| Чи Луис-Пари || „Самсон”
|-
| Ема Лејрд || Џимима
|-
| Килијан Марфи || Џим
|-
|}

## Наводи

## Надворешни врски
* 

Категорија:Американски филмови
Категорија:Филмови на англиски јазик
Категорија:Американски хорор-филмови
Категорија:Британски филмови
Категорија:Филмови од 2026 година
Категорија:Американски филмови за зомбија
Категорија:Американски постапокалиптични филмови
Европски земјоделски фонд за рурален развој

**Европски земјоделски фонд за рурален развој** (ЕЗФРР/EAFRD) ― еден од Европските структурни и вложувачки фондови, кој е основан за финансирање на делата на Програмата за рурален развој (ПРР) со Регулативата бр. 1290/2005 на Советот на  Европската Унија од 21 јуни 2005 година за финансирање на Заедничката земјоделска политика (ЗЗП).

## Расудување
Руралниот развој е витално важна област на политиката, која влијае на над 50% од населението на ЕУ и речиси 90% од земјиштето на ЕУ. Земјоделството и шумарството остануваат средишни за руралните економии, а руралниот развој се насочува и на заживување на руралните области на други начини. Понатаму, прашања како што се климатските промени, обновливата енергија, биоразновидноста и управувањето со водите стануваат сè поважни гледишта на политиката за рурален развој на ЕУ.

## Буџет
Над 200 милијарди евра се достапни за финансирање за поддршка на спроведувањето на 94 ПРР-и низ цела ЕУ, за програмскиот период 2007–2013 година. Речиси половина од овие пари се обезбедени од ЕЗФРР, под надзор на Генералниот директорат за земјоделство и рурален развој на Европската комисија.

Буџетите на ЕЗФРР во ПРР-ите се користени за постигнување на различни цели за рурален развој, вклучително и подобрување на конкурентноста на земјоделските, шумските и земјоделско-прехранбените бизниси; помагање во заштитата на животната средина; поддршка на руралните економии ; и помагање во квалитетот на живот во руралните области.

## Поврзано

* Европски земјоделски гарантен фонд
* Посебна програма за пристапување за земјоделство и рурален развој
* Шпански земјоделски гарантен фонд

## Наводи

## Надворешни врски

* Резиме на законодавството на ЕУ > Земјоделство > Општа рамка > Финансирање на заедничката земјоделска политика

Категорија:Појавено во 2005 година во Европската Унија
Категорија:Рурален развој во Европа
Категорија:Европската унија и земјоделството
Sphyraena intermedia

***Sphyraena intermedia*** — различен вид на баракуда кој бил опишан дека се среќава во Тарантскиот Залив во јужна Италија во 2009 година. Таа е со средна големина и за споредба е помеѓу европската баракуда (*S. sphyraena*) и жолтоустата баракуда (*S. viridensis*). Тие се разликуваа по големината, но и неколку други разлики како што се различните количини на крлушки и одредени мерки на телото, но не е хибрид помеѓу двата вида.

## Таксономија
Биномот предложен од авторот е преокупиран со фосилен вид опишан во 1889 година од Франческо Басани. Затоа, подоцна опишаното име било поништено и станало недостапно од МКЗН според член 57.2.

## Наводи

Категорија:Видови без доволно податоци според МСЗП
Категорија:Баракуди
Јапонска баракуда

**Јапонската баракуда** (*Sphyraena japonica*) ― вид на зракоперкаста риба од семејството Sphyraenidae, која се среќава во западниот предел на Тихиот Океан во близина на јужна Јапонија, како и во Јужнокинеското Море.

## Наводи

Категорија:Риби на Јапонија
Категорија:Баракуди
Родопска еребија

***Родопската еребија (Erebia rhodopensis)***,  е член на потсемејството Satyrinae од семејството Nymphalidae. Живее на Балканот.

## Опис
Родопската еребија е мала, темно кафеава пеперутка со црвеникаво-портокалова постдискоидна лента, украсена на предните крилја со две бели зеници. Други очни точки се присутни на предните и задните крилја. Задната страна на предните нозе е слична, а на задните нозе има наизменични темни и посветли ленти.

## Биологија
Лета во јули и август во една генерација.

## Екологија и дистрибуција
Се наоѓа во Балканските Планини, во Бугарија, Грција, Македонија и Србија. Живее на тревни падини.

## Заштита
Прогласена е за ранлива и заштитена во Бугарија.

## Етимологија
Специфичниот епитет се однесува на Родопите.

## Наводи

Категорија:Пеперуги
Герас Цунев

Герас Цунев (1914 -1943)

Роден е на 24 февруари 1914 год. во Струмица. Потекнува од занаетчиско семејство а основно и средно образование завршува во родниот град. По отслужувањето на воениот рок во Белград, се враќа повторно во Струмица. Заради непомирливоста со големосрпскиот гнет врз македонскиот народ Герас е во редовите на најпрогресивната младина на градот, учествувајќи во повеќе манифестации на пркос како во градот така и низ Македонија.

Со доаѓањето на бугарската окупација во 1941 год. тој е истиот непокорлив и бунтовен Македонец кој не трпи туѓи ропства па е од првите денови на окупацијата во движењето на отпорот. Учествува во организирањето на мрежата на отпорот во акциите на собирање оружје, муниција и др. материјали неопходни за вооружена борба. Уште во ноември 1942 год. со Васил Доганџиски, Јаким Стојков и Ванчо Китанов и уште еден илегалец се членови на првата партизанска група од струмичко кои заминуваат на Плачковица кај селои Козбунар каде треба да се соединат со групите од разбиениот Велешки одред за да се формира силна ударна партизанска група.

Во тешките зимски услови, сместени се во една планинска куќа. Бугарите со време, дознаваат за местото и на почетокот од јануари 1943 год., организираат голема акција со воено-полициски сили од Штип и Радовиш при што е извршено опколување на куќата каде е сместена партизанската струмичка група. Започнува жестока битка. Бугарите дејствуваат од митралези и со сите можни оружја а партизаните одвнатре возвраќаат со се што имаат од оружје. По извесно време од борбата прв паѓа изрешетан од бугарските рафали Васил Доганџиски а по него и Јаким Стојков кој најпрвин е тешко ранет а набргу умира додека соборците возвраќаат кон Бугарите... Герас добива еден погодок во плеќите но иако ранет дејствува до последен куршум а во текот на борбата се слушаат и од кај Бугарите крикови и офакања. Ванчо Китанов трга во пробив и погоден паѓа кон еден дол надвор но Бугарите занесени со дејствијата кон колибата и возвратниот оган кон нив од таму и не забележуваат како тој се извлекува па иако ранет се довлечкал подоцна дури до градот каде го превземаат на лекување од движењето на отпорот (во куќата на Златеви). Храбриот Герас одговара на бугарскиот оган трчајќи од еден до друг прозорец правејќи слика дека во колибата се повеќемина но се пообилно крвари а и по вториот куршум кај рамото веќе почува да ја губи свеста и по некое време паѓа во бесознание и во обилие од крв.

Бугарите подоцна го превземаат и носат во штипската болница каде по преврските и враќањето во живот почнуваат со нови измачувања за да проговори за мрежата на движењето на отпорот. Деновите минуваат а Герас останува нем. Конечно како последица од тешките измачувања и раните Герас Цунев умира на 21 јануари 1943 год. до крај пркосејќи му на окупаторот и не изустувајќи ниту збор за движењето. Загина за слободата на Македонија и македонскиот народ.
Црква „Св. Петка“ - Ново Коњарево

**Света Петка** — помала селска црква во струмичкото село Ново Коњарево, Македонија.

## Местоположба

Црквата се наоѓа на земјениот пат кој води од Ново Коњарево до селата Бајково и Бадолен, сместена во левиот брег од малата река Бајковица.

## Историја

За црквата нема точни податоци за изградбата, но истата не е осветена, бидејќи самата градба не соодветствува со црковните правила.

## Архитектура
### Фрескоживопис

Во црквата се наоѓаат фрески.

## Галерија


Податотека:Црква „Св. Петка“ - Ново Коњарево 2.jpg|Влезните врати
Податотека:Црква „Св. Петка“ - Ново Коњарево 3.jpg|Внатрешноста
Податотека:Црква „Св. Петка“ - Ново Коњарево 4.jpg|Фрескопис на таванот
Податотека:Црква „Св. Петка“ - Ново Коњарево 5.jpg|Апсидата
Податотека:Црква „Св. Петка“ - Ново Коњарево 6.jpg|Поглед на црквата
Податотека:Црква „Св. Петка“ - Ново Коњарево 7.jpg|Фрески во изработка
Податотека:Црква „Св. Петка“ - Ново Коњарево 8.jpg|Ниша на западната страна
Податотека:Црква „Св. Петка“ - Ново Коњарево 9.jpg|Западната страна


## Поврзано
* Струмичко архијерејско намесништво
* Ново Коњарево

## Наводи

## Надворешни врски

Категорија:Храмови посветени на Света Петка во Македонија
Коњаревско Езеро

**Коњаревско Езеро** — мртвица („мртваја“) во близина на струмичкото село Ново Коњарево, Македонија. Езерото претставува отсечена меандра, односно мртвица, во случајот на реката Струмица, која поминува до самото езеро.

## Местоположба

Езерото се наоѓа на самата атарска граница помеѓу Ново и Старо Коњарево, во непосредна близина на левиот брег на реката Струмица.

## Галерија


Податотека:Мртвица долж Струмица кај Ново Коњарево.jpg|Воздушен поглед


## Наводи

## Надворешни врски

Категорија:Ново Коњарево
Категорија:Езера во Македонија
Чарлтон за Огненка

***Чарлстон за Огненка***, меѓународно познат и како ***Чарлстон и Вендета*** или ***Погребни невести*** е српски филм од 2008 година.

Филмот го режирал Урош Стојановиќ, а главните улоги ги толкуваат Соња Колачариќ, Катарина Радивојевиќ, Ненад Јездиќ, Стефан Капичиќ и Оливера Катарина.

Премиерата во Србија била на 30 јануари 2008 година во белградскиот Сава центар. Направен со буџет што надминува 4 милиони евра, филмот бил снимен во текот на летото 2005 година како најскапиот српски филм дотогаш. Филмот имал долга постпродукција поради специфични CGI барања.

Музичката партитура ја направил јапонскиот композитор Шигеру Умебајаши. Продукциските и дистрибутивните компании на Лук Бесон, „Блу Пен“ и „ЕуропаКорп“, ги имаат правата за дистрибуција на филмот на странскиот пазар.

Во септември 2008 година, филмот бил прикажан на Меѓународниот филмски фестивал во Торонто 2008 г. како дел од програмата „Вангард“ на фестивалот. Бил прикажан и на Меѓународниот филмски фестивал во Санта Барбара 2009 година. Во август пак премиерно бил прикажан во Франција.

## Заплет
Заплетот на филмот се одвива во текот на 1920-тите години во Србија по Првата светска војна. По исцрпувачкиот вооружен конфликт во кој земјата изгубила значителен дел од својата млада машка популација, нацијата се бори демографски да се опорави. Ситуацијата е особено видлива во одредени рурални делови каде што овој недостаток на мажи се заканува целосно да го изгасне животот.

Две сестри, Огненка и Мала Богиња од измислено село во кое нема мажи на возраст за брак, тргнуваат кон градот во потрага по добри мажи што ќе ги доведат дома.

## Наводи

Категорија:Филмови чие дејствие се одвива во Србија
Категорија:Филмови од 2008 година
Категорија:Српски филмови
Брегалничка Област

**Брегалничка Област** — една од 33-те области во Кралството на Србите, Хрватите и Словенците. Се наоѓала на подрачјето на Источна Македонија. Нејзиното седиште било во Штип. Била основана во 1922 година кога Кралството на Србите, Хрватите и Словенците било поделено на области, практично со преименување на Брегалничкиот Округ. Постоела до 1929 година, кога била укината, а нејзиниот простор бил вклучен во Вардарската Бановина.

## Административна поделба
Областа ги содржела следните срезови:

* Кочански
* Малешевски (Берово)
* Овчеполски (Свети Николе)
* Радовишки
* Царевоселски
* Штипски

## Наводи

Категорија:Историја на Штип
Категорија:Појавено во 1922 година во Македонија
Категорија:Македонија под српска власт
Категорија:Области во Кралството СХС
Атмаѓа

**Атмаѓа** () е населено место во општината Призрен, Призренскиот Округ, Косово. Според пописот од 2024 година имало 1.300 жители.

## Поврзано
* Призрен
* Призрен (округ)

## Наводи

Категорија:Населени места во Призрен
Категорија:Населени места во Косово
Скопска Област

**Скопска Област** — административна единица на Кралството на Србите, Хрватите и Словенците од 1922 до 1929 година.

## Географија
Средишна и главна обласна самоуправа во Јужна Србија, главно во областа на Горно Повардарие, при што се протега по реката Радика, притока на Црн Дрим, до над Дебар.

Скопската Област се наоѓала помеѓу Врањската и Косовската Област на север и Брегалничката и Битолската Област на југ, достигнувајќи на исток до Осогово речиси до бугарската граница, додека на запад на планината Кораб се граничела со Албанската Република.

Главно средиште на Скопската Област било Скопје. 

## Население
Населението во Скопската Област било претежно македонско (официјало се водело како српско) (193.926), потоа албанско и албанскоговорно (90.276), а остатокот го сочинувале Турци, со малку Евреи и Цинцари.

Според верата, имало: 180.738 православни, 1.162 католици, 86 евангелисти, 152.435 муслимани, 1.907 мојсиевци и 35 од други вери.

## Главни населби
Главни градови биле:
* Скопје, Куманово, Велес и Тетово.

а гратчиња:
* Кратово, Гостивар, Качаник, Брод, Ростуше и Злетово.

Скопската Област била создадена со спојување на поранешните Тетовоски и Скопјски Округ, како и одЖеглиговскиот (Куманово) и Кратовскиот Срез од Кумановскиот Округ.

Областа ги содржела следните срезови:
* Велешки
* Галички (Ростуше)
* Горнополошки (Тетово)
* Долнополошки (Гостивар)
* Жеглиговски (Куманово)
* Качанички
* Кратовски
* Поречки (Брод)
* Скопски

По воведувањето на бановините, целата област била дел од Вардарската Бановина, чие средиште исто така било во Скопсје.

## Наводи

## Литература
* 
* Народна енциклопедија, 1925 г.- књига 4. — странице 135-137.

Категорија:Историја на Скопје
Категорија:Појавено во 1922 година во Македонија
Категорија:Македонија под српска власт
Категорија:Области во Кралството СХС